Komission päätös,

tehty 9 päivänä marraskuuta 2001,

päätöksen 2000/585/EY muuttamisesta tarhattujen ja luonnonvaraisten riistalintujen lihan Argentiinasta, Thaimaasta ja Tunisiasta tapahtuvan tuonnin osalta

(tiedoksiannettu numerolla K(2001) 3410)

(ETA:n kannalta merkityksellinen teksti)

(2001/793/EY)

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon eläinten terveyttä koskevista vaatimuksista yhteisön sisäisessä tuoreen siipikarjanlihan kaupassa ja tuonnissa kolmansista maista 26 päivänä kesäkuuta 1991 annetun neuvoston direktiivin 91/494/ETY(1), sellaisena kuin se on viimeksi muutettuna direktiivillä 1999/89/EY(2), ja erityisesti sen 11, 12 ja 14 artiklan,

ottaa huomioon kansanterveyttä ja eläinten terveyttä koskevista ongelmista luonnonvaraisen riistan tappamisessa ja luonnonvaraisen riistan markkinoille saattamisessa 16 päivänä kesäkuuta 1992 annetun neuvoston direktiivin 92/45/ETY(3), sellaisena kuin se on viimeksi muutettuna direktiivillä 97/79/EY(4), ja erityisesti sen 16 artiklan 2 ja 3 kohdan,

ottaa huomioon eläinten terveyttä ja kansanterveyttä koskevista vaatimuksista sellaisten tuotteiden yhteisön sisäisessä kaupassa ja yhteisöön tuonnissa, joita eivät koske direktiivin 89/662/ETY ja, taudinaiheuttajien osalta, direktiivin 90/425/ETY liitteessä A olevassa I luvussa mainittujen erityisten yhteisön säädösten kyseiset vaatimukset, 17 päivänä joulukuuta 1992 annetun neuvoston direktiivin 92/118/ETY(5), sellaisena kuin se on viimeksi muutettuna neuvoston direktiivillä 1999/724/EY(6), ja erityisesti sen 10 artiklan,

sekä katsoo seuraavaa:

(1) Eläinten terveyttä ja kansanterveyttä koskevista vaatimuksista sekä eläinlääkärintodistuksista tarhatun tai luonnonvaraisen riistan lihan ja kaninlihan tuonnissa kolmansista maista ja komission päätösten 97/217/EY, 97/218/EY, 97/219/EY ja 97/220/EY kumoamisesta 7 päivänä syyskuuta 2000 tehdyn päätöksen 2000/585/EY(7), sellaisena kuin se on viimeksi muutettuna päätöksellä 2001/736/EY(8), liitteessä II luetellaan kolmannet maat, jotka saavat käyttää luonnonvaraisen ja tarhatun riistan eri luokkiin kuuluvan lihan todistuksia.

(2) Erityisedellytysten on täytettävä sen mukaan, millainen eläinten terveystilanne vallitsee kolmansissa maissa, ja näiden edellytysten täyttyminen on ilmaistava eläinlääkärintodistuksessa.

(3) Siipikarjan Newcastlen taudin tilanne on parantunut Argentiinassa ja Thaimaassa. Tämän vuoksi luonnonvaraisten riistalintujen tuonti olisi sallittava Argentiinasta ja Thaimaasta ja tarhattujen riistalintujen lihaan sovellettavat vaatimukset olisi muutettava näiden maiden osalta.

(4) Komission lokakuussa 2000 Tunisiassa tekemässä tutkimuksessa kävi ilmi, että siipikarjan terveystilanne ja sen valvonta ovat tyydyttävät. Tämän tarkastuskäynnin tulosten ja saatujen takeiden vuoksi Tunisian sallitaan tuoda tarhattujen riistalintujen lihaa yhteisöön.

(5) Tässä yhteydessä on villisian lihaa koskevassa J-todistusmallissa esiintyvä virhe korjattava.

(6) Päätös 2000/585/EY olisi muutettava vastaavasti.

(7) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset,

ON TEHNYT TÄMÄN PÄÄTÖKSEN:

1 artikla

1. Korvataan päätöksen 2000/585/EY liite II tämän päätöksen liitteellä I.

2. Korvataan päätöksen 2000/585/EY liitteessä III esitettävä J-todistusmalli tämän päätöksen liitteessä II esitettävällä mallilla.

2 artikla

Tätä päätöstä sovelletaan sellaisen luonnonvaraisen ja tarhatun riistan lihan tuontiin, jolle on myönnetty todistus 1 päivästä joulukuuta 2001 alkaen.

3 artikla

Tämä päätös on osoitettu kaikille jäsenvaltioille.

Tehty Brysselissä 9 päivänä marraskuuta 2001.

Komission puolesta

David Byrne

Komission jäsen

(1) EYVL L 268, 24.9.1991, s. 35.

(2) EYVL L 300, 23.11.1999, s. 17.

(3) EYVL L 268, 14.9.1992, s. 35.

(4) EYVL L 24, 30.1.1998, s. 31.

(5) EYVL L 62, 15.3.1993, s. 49.

(6) EYVL L 290, 12.11.1999, s. 32.

(7) EYVL L 251, 6.10.2000, s. 1.

(8) EYVL L 275, 18.10.2001, s. 32.

LIITE Ι

"LIITE ΙΙ

Luonnonvaraisen ja tarhatun riistan lihan ja kanin lihan todistusten antamiseksi vaadittavat eläinten terveyttä koskevat takeet

>TAULUKON PAIKKA>"

LIITE II

>PIC FILE= "L_2001297FI.001702.TIF">

>PIC FILE= "L_2001297FI.001801.TIF">

>PIC FILE= "L_2001297FI.001901.TIF">